62021CJ0713_INF
A Bíróság (hetedik tanács) 2023. február 9-i ítélete –Finanzamt X (Istállótulajdonos szolgáltatásai)
(C-713/21. sz. ügy) (
1
)
„Előzetes döntéshozatal – A hozzáadottérték-adó (héa) közös rendszere – 2006/112/EK irányelv – A 2. cikk (1) bekezdésének c) pontja – Az »ellenszolgáltatás fejében teljesített szolgáltatásnyújtás« fogalma – A lovak elhelyezését, felkészítését és versenyeztetését magában foglaló egységes szolgáltatás – A lovak által a versenyeken elért díjakból eredő nyereményeknek megfelelő követelés felének engedményezésével történő ellentételezés”
Az adójogszabályok harmonizálása – Közös hozzáadottértékadó-rendszer – Adóköteles ügyletek – Ellenszolgáltatás fejében teljesített szolgáltatásnyújtás – Fogalom – A lovak elhelyezését, felkészítését és versenyeztetését magában foglaló egységes szolgáltatás – A lovak által a versenyeken elért díjakból eredő nyereményeknek megfelelő követelés felének engedményezésével történő ellentételezés – Bennfoglaltság
(2006/112 tanácsi irányelv, 2. cikk, (1) bekezdés, c) pont)
(lásd: 49-51., 54. pont és a rendelkező rész)
Rendelkező rész
A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 2. cikke (1) bekezdésének c) pontját
a következőképpen kell értelmezni:
az e rendelkezés értelmében vett ellenérték fejében teljesített szolgáltatásnyújtásnak minősül a versenylovak kiképzésére szolgáló istálló tulajdonosa által nyújtott egységes szolgáltatás, amely lovak elhelyezéséből, felkészítéséből és versenyeztetéséből áll, ha a lovak tulajdonosa e szolgáltatást a lovai versenyen való győzelme vagy megfelelő helyezése esetén őt megillető díjakból eredő nyeremények iránti követelés felének engedményezésével ellentételezi.
(
1
)	HL C 119., 2022.3.14.